Temeljem članka 82. stavak 2. Pravilnika o proračunskom računovodstvu i računskom planu („Narodne novine“ br. 124/14, 115/15, 87/16, 3/18, 126/19 i 108/20) i članka 17. Statuta Općine Pisarovina („Službene novine Općine Pisarovina“ br. 3/18, 3/20 i 1/21) Općinsko Vijeće Općine Pisarovina, na 40. sjednici održanoj 07. travnja 2021. godine donosi

**ODLUKU**

**o raspodjeli rezultata poslovanja za 2020. godinu**

**Članak 1.**

 U godišnjem obračunu Proračuna Općine Pisarovina za 2020. godinu utvrđen je višak prihoda poslovanja 1.437.572,95 kn, manjak prihoda od nefinancijske imovine u iznosu od 1.879.767,50 kn i višak primitaka od financijske imovine u iznosu od 642.876,44 kn.

 Također je utvrđen manjak prihoda poslovanja proračunskog korisnika Dječjeg vrtića Potočić Pisarovina u ukupnom iznosu od 150.788,04 kn.

**Članak 2.**

Višak prihoda poslovanja od 1.236.891,06 kn i višak primitaka od financijske imovine u iznosu od 642.876,44 kn raspodjeljuje se za pokriće manjka prihoda od nefinancijske imovine .

Ostatak viška prihoda poslovanja u iznosu od 200.681,89 kn će se uvrstiti u I. Izmjene i dopune proračuna Općine Pisarovina za 2021. godinu, te će se koristiti za pokriće rashoda 2021. godine.

 Manjak prihoda poslovanja proračunskog korisnika, Dječjeg vrtića Potočić Pisarovina u ukupnom iznosu od 150.788,04 kn odnosi se na rashode za plaću za prosinac 2020. godine, a pokriti će se iz prihoda koje Dječji vrtić ostvaruje po načelu nastanka događaja u trenutku isplate plaće ( u siječnju 2021. godine) iz nadležnog proračuna.

**Članak 3.**

 Ova Odluka stupa na snagu osmog dana od objave u Službenim novinama Općine Pisarovina.

**KLASA: 021-05/21-50/2**

**URBROJ: 238/21-01-21-4**

**Pisarovina, 07. travnja 2021.**

 **Predsjednik**

 **Općinskog vijeća Općine Pisarovina**

 **Tomo Smolković**